সার্ভাইভার সিরিজ (২০০৪)
সার্ভাইভার সিরিজ একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত অষ্টাদশ অনুষ্ঠান ছিল। এই অনুষ্ঠানটি ২০০৪ সালের ১৪ই নভেম্বর তারিখে মার্কিন যুক্তরাষ্ট্রের ওহাইওয়ের ক্লিভল্যান্ডের গান্ড এরিনায় অনুষ্ঠিত হয়েছে; যা ২০০১ সালের ইনভেশনের পর এই মাঠে ডাব্লিউডাব্লিউইর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে টিম অরটন সার্ভাইভার সিরিজ ম্যাচে টিম ট্রিপল এইচকে পরাজিত করেছে। অন্যান্য শীর্ষস্থানীয় ম্যাচে, জন "ব্র্যাডশো" লেফিল্ড ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে বুকার টিকে এবং ডাব্লিউডাব্লিউই নারী চ্যাম্পিয়নশিপ ম্যাচে ট্রিশ স্ট্র্যাটাস লিটাকে পিনফলের মাধ্যমে পরাজিত করেছে।